Oransjerevolusjonen

Oransjerevolusjonen (ukrainsk Помаранчева революція) i 2004 var et folkelig opprør i Ukraina utløst av presidentvalget dette året. Da Viktor Janukovytsj ble utropt som vinner etter andre valgomgang, ble det påstått å være resultat av valgfusk. En ekstraordinær, tredje valgomgang førte til seier for Viktor Justsjenko. 

 Forløp 
Resultatet av andre valgomgang ble kunngjort på fjernsyn, blant annet av døvetolken Natalya Dmitruk. I sin kunngjøring påsto hun at Justsjenko og ikke Janukovytsj, var landets president. Seerne skulle ikke tro på valgkommisjonen, hevdet hun, for de for med løgn. Opposisjonstilhengerne samlet seg på Majdan Nezalezjnosti. Mange av demonstranene viste sin støtte til Justsjenko ved å bære oransje klesplagg. Det var fargen til Justsjenkos parti Vårt Ukraina.

Demonstrasjonene som vedvarte, førte til at en tredje valgomgang ble avholdt 26. desember 2004.  Jusjtsjenko vant valget, og ble innsatt som Ukrainas president den 23. januar 2005.

Oransjeevolusjonen var i motsetning til den senere Euromajdan en fredelig revolusjon, og krevde ingen menneskeliv.

 Referanser 

Kategori:Ukrainas historie
Kategori:Revolusjoner
Kategori:Konflikter i 2004
Kategori:2004 i Ukraina
Kategori:2005 i Ukraina
Kategori:Politikk i 2004
Kategori:Politikk i 2005